CELEX: 32021R0128
Language: lv
Date: 2021-02-03 00:00:00
Title: Komisijas Īstenošanas regula (ES) 2021/128 (2021. gada 3. februāris), ar ko nosaka ELGF izdevumu finansēšanai pieejamo neto atlikumu

4.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 40/8
               
            
         KOMISIJAS ĪSTENOŠANAS REGULA (ES) 2021/128
         (2021. gada 3. februāris),
         ar ko nosaka ELGF izdevumu finansēšanai pieejamo neto atlikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 16. panta 2. punktu,
         tā kā:
         
                     (1)
                  
                  
                     Saskaņā ar Regulas (ES) Nr. 1306/2013 16. panta 1. punktu Eiropas Lauksaimniecības garantiju fonda (ELGF) izdevumu gada maksimālo apjomu 2021.–2027. gada periodā veido ar tirgu saistīto izdevumu un tiešo maksājumu apakšapjoma maksimālās summas, kas noteiktas Padomes Regulas (ES, Euratom) 2020/2093 (2) I pielikumā.
                  
               
                     (2)
                  
                  
                     Saskaņā ar Eiropas Parlamenta un Padomes Regulas (ES) Nr. 1307/2013 (3) 11. panta 6. punkta trešo daļu vairākas dalībvalstis ir paziņojušas Komisijai savus lēmumus, kas atbilstīgi minētās regulas 11. panta 1. punktam pieņemti attiecībā uz tiešo maksājumu summas samazināšanu, un samazinājuma summas aplēses rezultātu attiecībā uz 2020. kalendāro gadu. Saskaņā ar minētās regulas 7. panta 2. punktu maksājumu samazinājuma summas aplēses rezultāts ir jādara pieejams kā Savienības atbalsts, ko finansē no Eiropas Lauksaimniecības fonda lauku attīstībai (ELFLA).
                  
               
                     (3)
                  
                  
                     Saskaņā ar Regulas (ES) Nr. 1307/2013 14. panta 1. punkta sesto daļu vairākas dalībvalstis ir paziņojušas Komisijai savu lēmumu noteiktu procentuālo daļu no tiešo maksājumu valsts gada maksimālā apjoma, kurš noteikts 2020. kalendārajam gadam, 2021. finanšu gadā darīt pieejamu kā papildu atbalstu, ko finansē no ELFLA.
                  
               
                     (4)
                  
                  
                     Saskaņā ar Regulas (ES) Nr. 1307/2013 14. panta 2. punkta sesto daļu vairākas dalībvalstis ir paziņojušas Komisijai savu lēmumu noteiktu atbalsta summu, kas 2021. finanšu gadā finansējama no ELFLA, darīt pieejamu kā tiešos maksājumus 2020. kalendārajam gadam.
                  
               
                     (5)
                  
                  
                     Tāpēc attiecīgie valsts maksimālie apjomi, kas noteikti Regulas (ES) Nr. 1307/2013 II un III pielikumā, ir tikuši attiecīgi pielāgoti.
                  
               
                     (6)
                  
                  
                     Saskaņā ar Regulas (ES, Euratom) 2020/2093 2. panta 1. punktu maksimālais apakšapjoms, kas daudzgadu finanšu shēmā paredzēts ar tirgu saistītiem izdevumiem un tiešajiem maksājumiem un noteikts minētās regulas I pielikumā, pēc pārvietojumiem starp ELFLA un tiešajiem maksājumiem ir jāpielāgo minētās regulas 4. pantā paredzēto tehnisko korekciju satvarā.
                  
               
                     (7)
                  
                  
                     Tāpēc ir jākoriģē neto atlikums, kas 2021.–2027. budžeta gadā pieejams ELGF izdevumiem. Skaidrības labad būtu jāpublicē arī summas, kas jādara pieejamas ELFLA,
                  
               IR PIEŅĒMUSI ŠO REGULU.
         
            1. pants
            Neto atlikums, kas pieejams Eiropas Lauksaimniecības garantiju fonda izdevumiem 2021.–2027. budžeta gadā, ir noteikts pielikumā.
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 549. lpp.
         
         
            (2)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433I, 22.12.2020., 11. lpp.).
         
            (3)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
      
      
         
            PIELIKUMS
            
               Komisijas īstenošanas regula, ar ko nosaka ELGF izdevumu finansēšanai pieejamo neto atlikumu
            
            
                        (milj. EUR)
                     
                  
                        Budžeta gads
                     
                     
                        Uz ELFLA pārvietotās summas
                     
                     
                        No ELFLA pārvietotās summas
                     
                     
                        ELGF izdevumu finansēšanai pieejamais neto atlikums
                     
                  
                        Regulas (ES) Nr. 1307/2013 14. panta 1. punkts
                     
                     
                        Regulas (ES) Nr. 1307/2013 7. panta 2. punkts
                     
                     
                        Regulas (ES) Nr. 1307/2013 14. panta 2. punkts
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                         
                     
                     
                         
                     
                     
                         
                     
                     
                        41 257,000 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000